มีร้านชาบูเปิดใหม่ที่เซ็นทรัลปิ่นเกล้าค่ะ by ZEN
netที่295บาท แต่ช่วงนี้ลด10%เหลือ266บาทค่ะ

***ที่ตั้ง***
ชั้นบนสุดของเซ็นทรัลปิ่นเกล้า ใกล้ๆฟูจิและฮะจิบัง

***บรรยากาศ\บริการ***
บริการน่ารักค่ะ. ยิ้มแย้ม เอาใจใส่ดีมาก

ร้านสว่างสดใสมากๆ จานชามสีcolorfulสุดๆ อารมณ์ดีค่ะ สะอาดสะอ้าน การจัดร้านคล้ายร้านชาบูชื่อดังแห่งหนึ่ง มีจานวางเรียงๆบนลานหมุนเหมือนกัน ที่นั่งมีทั้งแบบโต๊ะและบาร์

***อาหาร***
ลักษณะคล้ายชาบูชื่อดังเลย แต่จะมีเมนูต่างกันเล็กน้อย ถ้าอาหารวนมาไม่ถึงก็รีเควสได้ทันทีและได้เร็วมาก ก็มีพวกเนื้อสัตว์ ผัก และเครื่องเคียงต่างๆแหละค่ะ เยอะดี

น้ำจิ้มมี3แบบ จิ้มงา (เป็นงาบดกับอะไรสักอย่าง ข้นๆหอมงาดี แนะนำค่ะ) จิ้มพอนสึ (เป็นโชยุที่เปรี้ยวๆ) จิ้มสุก่ี้ ก็สุกี้ทั่วไป อร่อยดี

น้ำซุปมีแบบน้ำใสกะชาบูเข้มข้น (โดยรวมชอบน้ำใส ชาบูรสแปลกๆเหมือนพะโล้หรือจับฉ่ายไรอย่างงั้น)

ของทอดมีเกี๊ยวซ่า ซาบะ ปลาไข่ เทมปุระ (คล้ายๆกัน) ที่ดีกว่าคือของทอดไม่ขาดไลน์เลย เติมทันใจตลอด :))

ซูชิหลากหลายมาก และดูไม่กาก แซลมอนชิ้นใหญ่สด มียำแซลมอนด้วย ซาบะดอง กุ้ง ทาโกะ มากิหลากหลายชนิดราดมายองเนสแบบเผ็ด อร่อยดีค่ะ

ของหวานมีหลากหลายดี มีเยลลีหลากหลายสีสัน ไอศครีมชาเขียว วนิลา ไมโล สตรอเบอรี อร่อยมากค่ะ ผลไม้ก็น่าทาน จัดเรียงสวย

เครื่องดื่มมีชาเขียว เกกฮวย องุ่น พั้นช์ โซดาต่างๆ ชากาแฟ

โดยรวมชอบที่นี่มากกว่าชาบูอีกร้าน
ในราคาที่พอกันแต่ร้านน่านั่งกว่ามากๆ ไม่อึมครึม สดใส บริการดี รวดเร็ว อาหารไม่ขาดไลน์ ชอบตรงนี้มากๆค่ะ ไม่รู้ว่าตอนนี้เปิดสาขาที่ไหนแล้วบ้าง อยากทานอีกจัง<3